Diari Oficial de la Generalitat Valenciana


Sumari del DOGV 6236, del 30-03-2010 (2010/3089)

RESOLUCIÓ de 16 de març de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord de modificació i actualització per a 2010 del conveni d'assistència sanitària derivada d'accidents de trànsit en l'àmbit de la sanitat pública de la Generalitat Valenciana subscrit el 21 d'abril de 2008 entre la Generalitat, el Consorci de Compensació d'Assegurances i la Unió Espanyola d'Entitats Aseguradores i Reasseguradores (UNESPA).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3089


Data del document
:   16-03-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * Conselleria Sanitat
    * accident de transport
    * cooperació administrativa
    * assegurança d'accidents
    * cura d'infermeria
    * cura de la salut
    * assegurança

RESOLUCIÓ de 16 de març de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord de modificació i actualització per a 2010 del conveni d'assistència sanitària derivada d'accidents de trànsit en l'àmbit de la sanitat pública de la Generalitat Valenciana subscrit el 21 d'abril de 2008 entre la Generalitat, el Consorci de Compensació d'Assegurances i la Unió Espanyola d'Entitats Aseguradores i Reasseguradores (UNESPA).  
 [2010/3089]  
La Generalitat, el Consorci de Compensació d'Assegurances i la Unió Espanyola d'Entitats Aseguradores i Reasseguradores (UNESPA) han subscrit, després de la tramitació prèvia reglamentària, el 25 de gener de 2010, l'acord de modificació i actualització d per a 2010 del conveni d'assistència sanitària derivada d'accidents de trànsit en l'àmbit de la sanitat pública de la Generalitat Valenciana subscrit el 21 d'abril de 2008.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0434/2010, i que figura com a annex d'esta resolució.  
València, 16 de març de 2010.- El director general del Secretariat del Consell: Ángel Mompó Romero.  
Acord de modificació i actualització per a 2010 del conveni d'assistència sanitària derivada d'accidents de trànsit en l'àmbit de la sanitat publica de la Generalitat Valenciana  
València, 25 de gener de 2010  
Reunits  
Alejandro Izuzquiza Ibañez de Aldecoa, en representació del Consorci de Compensació d'Assegurances, com a director d'operacions d'esta entitat, fent ús dels poders atorgats a favor seu per mitjà de l'escriptura de data 19 de febrer de 1997 feta davant el notari Luis Núñez Boluda.  
Pilar González de Frutos, en representació de la Unió Espanyola d'Entitats Asseguradores i Reasseguradores (UNESPA), com a presidenta, fent ús del poder protocol·litzat per mitjà de l'escriptura atorgada pel notari de Madrid Andrés Sanz Tobes, en data nou de gener de dos mil quatre.  
Manuel Cervera Taulet, conseller de Sanitat, com a president del Consell d'Administració de l'Agència Valenciana de Salut, fent ús de la delegació per a la signatura d'este acord que conté l'Acord del Consell d'Administració d'1 de febrer de 2007, publicat en el Diari Oficial de la Comunitat Valenciana número 5433, de 19 de febrer, i com a president del Consell de Govern del Consorci de l'Hospital General Universitari de València, facultat per a la signatura d'este acord per l'Acord del Consell de Govern de data 12 de desembre de 2003, apartat 6.2, d'acord amb el que establix l'article 14, en relació amb els articles 13 i 15 dels Estatuts del Consorci Hospital General Universitari, i autoritzat per l'Acord del Consell de data 22 de gener de 2010, d'acord amb el que disposa l'article 2.2 del Decret 20/1993, de 8 de febrer, que regula el Registre de Convenis i estableix el règim jurídic i pressupostari dels convenis que subscriga la Generalitat Valenciana, en el marc de les seues competències.  
Les parts, en la representació que tenen, es reconeixen capacitat mútua per a obligar-se i fer l'acord, i  
Manifesten  
Primer. Amb data 21 d'abril de 2008 es va firmar un conveni entre el Consorci de Compensació d'Assegurances, la Generalitat Valenciana i UNESPA, pel qual es regulava l'assistència sanitària derivada d'accidents de trànsit en l'àmbit de la sanitat pública.  
Segon. L'estipulació quinze del conveni esmentat establix que té vigència fins al 31 de desembre de 2009 i que és prorrogable tàcitament per períodes anuals, excepte si el denuncia expressament qualsevol de les parts subscriptores.  
Tercer. No s'ha formulat cap denúncia del conveni, i és voluntat de les parts sotasignades actualitzar els mòduls econòmics que s'hi establixen, i també incorporar un nou mòdul reduït per als supòsits en què la intervenció de la sanitat pública valenciana es reduïsca a una primera assistència.  
Per això, adopten els acords següents.  
Acords  
Primer. Segons el que establix l'últim paràgraf de l'estipulació quinze del conveni, les parts sotasignades acorden establir com a import dels mòduls general fix i reduït previstos en els punts A i B, respectivament, de l'apartat 1, de l'estipulació cinquena del conveni, per a aplicar l'any 2010, els següents:  
- Mòdul general de la lletra A: 1.032 euros.  
- Mòdul reduït de la lletra B: 346 euros.  
Estos imports s'apliquen a partir de l'1 de gener de 2010 i fins al 31 de desembre de 2010, com a compensació econòmica de la despesa generada a la Conselleria de Sanitat per les prestacions sanitàries a la realització de les quals s'obliga pel conveni, i resultaran d'aplicació sempre que l'assistència sanitària prestada s'inicie en el període comprés entre ambdós dates.  
Segon. Les parts sotasignades acorden establir un nou mòdul econòmic reduït, denominat «mòdul reduït de primera assistència", per un import, per a l'any 2010, de cent huitanta euros (180 €). Este mòdul s'aplica a partir de l'1 de gener de 2010 i fins al 31 de desembre de 2010.  
Este mòdul s'aplica en el cas de les persones lesionades que han rebut una primera assistència, diferent de l'hospitalització, en un centre dependent de la Conselleria de Sanitat o l'Agència Valenciana de Salut, que requerixen un tractament ambulatori o rehabilitador posterior i que este tractament el reben, per decisió pròpia, fora de la xarxa sanitària pública valenciana fins a l'acabament del procés.  
L'aplicació d'este mòdul reduït requerix el compliment d'algun dels requisits següents:  
1. Que conste la voluntat de la persona lesionada de rebre el tractament ambulatori o rehabilitador que necessita per a la curació total de les lesions en un centre sanitari no dependent de la Conselleria de Sanitat o l'Agència Valenciana de Salut.  
2. Que l'entitat asseguradora acredite que efectivament ha rebut el tractament ambulatori o rehabilitador en un centre sanitari no dependent de la Conselleria de Sanitat o l'Agència Valenciana de Salut.  
No obstant això, en el cas que el pacient a què es referix este supòsit accedisca posteriorment a la xarxa sanitària pública valenciana com a conseqüència de les lesions derivades del mateix accident, s'ha d'emetre una liquidació complementària per l'import que reste fins a l'import del mòdul que s'haja d'aplicar.  
Tercera. Atenent el que establixen les clàusules tercera i quarta d'este acord, les parts sotasignades acorden, amb efectes per a l'any 2010, modificar la redacció de l'estipulació cinquena del conveni, que queda redactada de la manera següent:  
«Cinquena  
1. Per la prestació d'assistència sanitària que s'efectua a les persones lesionades a què es referix este conveni, la Conselleria de Sanitat ha d'efectuar una liquidació per servicis sanitaris prestats, d'acord amb les tarifes següents:  
A) Mòdul general fix de mil trenta-dos euros (1.032 €) per cada persona lesionada a qui es preste assistència, independentment del fet que es tracte d'una assistència inicial d'urgència, es produïsca l'hospitalització o es tracte de consultes successives o reingressos posteriors, inclòs el tractament rehabilitador que el lesionat necessite.  
En este mòdul de 1.032 € queda inclosa la totalitat de les despeses assistencials fins a la finalització del procés, inclòs el transport i l'assistència que es preste en el lloc de l'accident. S'aplica a totes les assistències sanitàries prestades als lesionats per fets de la circulació.  
B) Mòdul reduït de desplaçats de tres-cents quaranta-sis euros (346 €), per als lesionats l'assistència dels quals no la presten de forma completa centres dependents de la Conselleria de Sanitat, perquè concórrega algun dels supòsits següents:  
- Que el lesionat, inicialment atés en un centre dependent de la Conselleria de Sanitat, necessite continuar el tractament en un altre centre sanitari radicat fora del territori de la Comunitat Valenciana, perquè tinga el domicili habitual fora.  
- Que el lesionat, abans de rebre assistència sanitària en un centre dependent de la Conselleria de Sanitat, haja sigut assistit en un centre sanitari que no en depenga, situat fora del territori de la Comunitat Valenciana.  
- Que el lesionat, una vegada atés en un centre dependent de la Conselleria de Sanitat, requerisca una prestació sanitària que no es puga facilitar amb els mitjans propis o concertats de què disposa la Conselleria de Sanitat.  
C) Mòdul reduït de primera assistència de cent huitanta euros (180 €) per als lesionats que han rebut una primera assistència, diferent de l'hospitalització, en un centre dependent de la Conselleria de Sanitat o l'Agència Valenciana de Salut, que requerisquen un tractament ambulatori i rehabilitador posterior, i que este tractament el reben, per decisió pròpia, fora de la xarxa sanitària pública valenciana fins a l'acabament del procés.  
En el cas que el pacient accedisca posteriorment a la xarxa sanitària pública valenciana com a conseqüència de les lesions derivades del mateix accident, s'ha d'emetre una liquidació complementària per l'import que reste fins a l'import del mòdul que s'haja d'aplicar.  
L'aplicació d'este mòdul reduït requerix el compliment d'algun dels requisits següents:  
a) Que conste la voluntat de la persona lesionada de rebre el tractament ambulatori o rehabilitador que necessita per a la curació total de les lesions en un centre sanitari no dependent de la Conselleria de Sanitat o l'Agència Valenciana de Salut.  
b) Que l'entitat asseguradora acredite que efectivament ha rebut el tractament ambulatori o rehabilitador en un centre sanitari no dependent de la Conselleria de Sanitat o l'Agència Valenciana de Salut.  
2. Quan un lesionat atés d'urgències en un Centre Sanitari dependent de la Conselleria de Sanitat haja de ser enviat, per causes de força major, a un centre que no en depenga, no s'ha de fer cap facturació per l'assistència sanitària urgent, i ha d'anar a càrrec de l'entitat asseguradora l'assumpció de les despeses assistencials generades pels servicis prestats en el centre.  
Per a això, s'entén com a causes de força major les situacions d'emergència especial en què la persona lesionada necessita un tipus d'atencions que no poden prestar centres adscrits a la conselleria.  
3. Les despeses extrasanitàries, com ara conferències telefòniques, cafeteria, etc., són sempre per compte de la persona lesionada, i el centre sanitari, si és el cas, li les ha de facturar, amb independència del mòdul de despeses assistencials a càrrec de l'entitat asseguradora.»  
I, perquè conste, les parts signen este acord, en quíntuple exemplar, al lloc indicat abans.   
Consorci de Compensació d'Assegurances   
Alejandro Izuzquiza Ibáñez de Aldecoa   
Conselleria de Sanitat  
Manuel Cervera Taulet  
Unió Espanyola d'Entitats Asseguradores i Reasseguradores (UNESPA)  
Pilar González de Frutos